31983D0573
L 332/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 26 октомври 1983 година
относно контра-мерки в областта на международните морски търговски превози
(83/573/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската икономическа общност, и по-специално член 84, параграф 2 от него,
като има предвид, че с оглед на резултатите от морската информационна система, създадена съгласно разпоредбите на Решения 78/774/EИО (1), 79/4/EИО (2), 80/1181/EИО (3), 81/189/EИО (4) и 82/870/EИО (5), както и с оглед опита на някои държави-членки, следва да се определи подходяща общностна процедура относно контра-мерки в областта на международните морски търговски превози по отношение на трети страни, които мерки могат да се приемат от съответните държави-членки,
ПРИЕ НАСТОЯЩОТО РЕШЕНИЕ:
Член 1
Когато държава-членка е приела или възнамерява да приеме контра-мерки в областта на международните морски търговски превози по отношение на трети страни, тя се консултира с останалите държави-членки и Комисията в съответствие с процедурата за консултиране, постановена с Решение 77/587/EИО (6).
Член 2
1. Държавите-членки полагат усилия, в рамките на консултацията, посочена в член 1, да се съгласуват по отношение на контра-мерките, които могат да предприемат.
2. Съветът може, с единодушие, да вземе решение, държавите-членки съвместно да прилагат подходящи контра-мерки, които да съставляват част от тяхното национално законодателство.
Член 3
Когато държавите-членки пристъпват към консултацията, предвидена в член 1, те ще трябва, по целесъобразност, да посочат доколкото е възможно следното:
a)
развитията, които са станали причина за предприемане на контра-мерките;
б)
областта на експлоатация, спрямо която се прилага контра-мярката;
в)
видът на превозните услуги (например, трафикът на океанските пътнически кораби);
г)
характерът на контра-мерките, която са предприети или ще се предприемат;
д)
продължителност на контра-мярката;
е)
пропорционалност на контра-мярката към причинената вреда.
Член 4
Държавите-членки са свободни да прилагат едностранно национални контра-мерки.
Член 5
Адресат на настоящото решение са държавите-членки.
Съставено в Люксембург на 26 октомври 1983 година.